'संवेदना' एक ऐसा शब्द है जिसका अब डिक्शनरी में रहने का कोई अर्थ नहीं रहा। वहां सीरिया में मनुष्य नहीं मर रहे हैं, मुसलमान मर रहे हैं, जैसे पहले कश्मीर में पंडित और नाइजीरिया में ईसाई मर रहे थे। दरअसल, इस धरती पर अब कोई मनुष्य नहीं मरता, जो कि हम मनुष्यता के मारे जाने का गम मनाएं। आप क्या समझते हैं? मासूम बच्चियों के साथ रेप नहीं हो रहा? बच्चों को कत्ल नहीं किया जा रहा? यजीदियों के साथ जो हुआ वह सिर्फ इसलिए, क्योंकि वे यजीदी थे। दुनियाभर के सभी देशों में यही हो रहा है। बस, नाम बदल गए हैं। कहीं पर खुलेआम हो रहा है, तो कहीं पर चुपचाप। पाकिस्तान में शिया, हिन्दू, अहमदिया, ईसाई और सिख इसलिए मारे जा रहे हैं, क्योंकि वे सुन्नी नहीं हैं।